Oor Voorskool - Eduplex School in Pretoria
Kontak Ons: (012) 941-2000
Math strategies: Linking Math Concepts with Content
Starts on: 02-08-2017
Ends on: 04-08-2017
Reservation Until: 31-07-2017
R2750 per person
R2 550 per person (Save R200) Early Bird registration once off on or before 26 June
Can also be paid over 2 of three 3 months namely: June, July and August. This option is only available via EFT payment and with special arrangement from Eduplex. Contact Allet Bekker at (012) 941-2000 to make arrangements.
Ms Peggy Zee (International presenter from Singapore)
Prof Marike de Witt
Dr Lizzie Harrison
Ms Rika Grobler
Ms Heidi Malan
ONTMOET ONS ONDERWYSERS
LYS VAN MUSIEKGEBEURE
Geskiedenis van Eduplex
Internasionale model vir Inklusiewe onderrig
Hoof: Me M Nienaber
Departementshoof: Me M Bakker
Eduplex Voorskool bied ‘n stimulerende en pretbelaaide leeromgewing vir kinders vanaf die ouderdom van 2 jaar en 10 maande tot en met 6 jaar.
Ons Voorskoolkinders leer deur selfontdekking en eksperimentering in hulle leeromgewing. Binne ‘n noukeurige, gestruktureerde dagprogram, bied Eduplex aan elke kleuter die geleentheid om vrylik te kan kies tussen verskillende aktiwiteite.
Ons poog om kleuters deur onderrig te begelei en te bemagtig om hul kreatiewe vermoëns maksimaal te benut en om hulle te help om ‘n eie identiteit te kweek met ‘n positiewe selfbeeld.
In ons kurrikulum fokus ons op elke kleuter se sosiale, emosionele, fisiese, intellektuele en geestelike ontwikkeling en ons leerinhoud is gebaseer op ‘n sterk Christelike fondament, om elke kind te inspireer tot geestelike groei. Ons lê spesifiek klem op die ontwikkeling van kinders se taal, asook luistervaardighede.
Ons goedversorgde, interaktiewe tuine is sorgvuldig beplan sodat dit ‘n verlengstuk van ons kindervriendelike speelkamers is en terselfdertyd bied dit addisionele leergeleenthede.
Ons speelkamers is toegerus met gesofistikeerde tegnologie en ‘n ‘Sound Field’ sisteem asook akoesties behandelde mure wat help om geraas tot ‘n minimum te beperk en luistermoontlikhede te verbeter. Groot monitors in elke klas maak dit moontlik vir onderwysers om ‘PowerPoint’ aanbiedings en ander opvoedkundige vertonings te kan projekteer.
Ons klasse, met ‘n optimum getal van 25 kleuters, word gefasiliteer deur gekwalifiseerde onderwyseresse en klaskamer-assistente. Sodoende word individuele aandag aan elke kind verleen.
Omdat musiek die beste manier is om albei breinbehoeftes te integreer, bied ons musiekklasse aan deur ‘n opgeleide musiekonderwyseres gedurende ons dagprogram.
‘n Uitstekende, pretbelaaide bewegingsprogram word tydens skoolure deur ‘n sport- onderwyseres aangebied. Dit berei ons kleuters voor vir sport, maar help ook met koördinasie, stamina, spiertonus, balans en konsentrasie.
‘n Voorskool konsert van hoogstaande gehalte, word jaarliks gedurende September in ons pragtige Ouditorium gehou.
Opvoedkundige Uitstappies sowel as besoeke van Opvoedkundige instellings aan ons Voorskool, vorm deel van ons Kurrikulum.
Twee gesonde maaltye, asook vars vrugte, word daagliks voorsien aan alle Voorskoolkinders.
Die Voorskool open om 07:00 en ons program begin om 07:30.
Halfdag-kleuters word afgehaal vanaf 12:55 – 13:30.
Naskool is beskikbaar tot 17:15 en die kinders word versorg deur ons Voorskool Personeel.
Buitemuurse aktiwiteite word aangebied aan Senior-kleuters vanaf 12:45 – 13:45 teen addisionele koste. Aktiwiteite sluit Wiskunde, Junior Gym, Pottebakkery, Ballet, ‘Music-Makers’, Netbal-Akademie, Playgolf en Mini-sport in.
Eduplex dien as ‘n Internasionale model vir Inklusiewe Onderrig, deur middel van ‘n uitgebreide Kurrikulum wat streef na hoë akademiese standaarde in ‘n volledig gedifferensieerde program.
Tel: (012) 941-2000
Adres: Dormerstraat 1186
Eduplex is ‘n inklusiewe en unieke parallelmedium (Engels en Afrikaans) hoofstroomskool, wat voorsiening maak vir beide normaalhorende sowel as ‘n klein aantal dowe leerlinge..
Eduplex Musiek Akademie
(083) 633 0628
site developed by myitmanager.co.za
Welkom by Eduplex | Welcome at Eduplex